Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: lépett az érzékeny természeti területekre vonatkozó szabályokról szóló 2/2002. (I. 23.) KöM—FVM együttes miniszteri rendelet. A rendszer bevezetéséhez szükséges programok a tárcaegyeztetés és a pénzügyi források elégtelensége
Paragraph Index: 648

lépett az érzékeny természeti területekre vonatkozó szabályokról szóló 2/2002. (I. 23.) KöM—FVM együttes miniszteri rendelet. A rendszer bevezetéséhez szükséges programok a tárcaegyeztetés és a pénzügyi források elégtelensége miatt a vártnál nehezebben indultak be. A következõ idõszak egyik fontos feladata, hogy új területekre dolgozzanak ki részletes pályázati programcsomagokat. A szentély típusú holtágak Az Országgyûlés kezdeményezésének köszönhetõen befejezõdött a szentély típusú holtágak kijelölési folyamata és nyilvántartásba vétele a Duna és a Tisza mentén. A kijelölt szentély típusú holtágaknak az illetékes nemzetipark-igazgatóság vagyonkezelésébe adása a Tisza-völgyben lezárult, a Duna mentén még folyamatban van. Az erdõrezervátum-hálózat A Tvt. 29. § (3) bekezdése járulékos védett természeti területi kategóriaként vezette be az erdõrezervátum fogalmát. Tíz évet meghaladó szakmai elõkészítõ munka eredményeként tudományos szervezetek, az erdészeti hatóság 2003/142. szám és az erdõgazdálkodók egyetértésével eddig 63 erdõrezervátum-terület kijelölése történt meg (13 101 ha). Az erdõrezervátum céljára kijelölt területekbõl 9 miniszteri rendelettel 49 védett természeti terület erdõrezervátummá nyilvánítására került sor (9731 ha). A további 14 erdõrezervátum céljára jelölt — részben nem védett — természeti terület esetében pedig folyamatban van az erdõrezervátummá nyilvánító miniszteri rendelet elõkészítése. A késlekedés oka a védetté nyilvánítás elõkészítéseként kidolgozandó kezelési terv hiánya, illetve az ingatlanok megosztásának hosszú folyamata. A kijelöléshez kapcsolódó szakmai probléma, hogy az erdõrezervátum céljára kijelölt erdõterületek erdõtársulás-csoportok szerinti értékelése alapján egyes társulások (például bükkösök, molyhos tölgyesek, sziklaerdõk) az országos elõfordulásuknál nagyobb arányban szerepelnek, míg a sajátos magyarországi társulásnak tekinthetõ cserestölgyesek az elvárhatónál sokkal csekélyebb arányban fordulnak elõ a már kijelölt területeken. Az erdõrezervátumok erdõállományai az országos átlagnál idõsebbek, jobbára száz évesnél idõsebb bükkösökbõl, molyhos tölgyesekbõl állnak. Az elõbbi szakmai probléma megoldása céljából az erdõrezervátum-hálózat bõvítése indokolt. A tudományos- és bioszféra-rezervátumok A tudományos rezervátumok létesítése nem szerepelt a prioritások között, bár már történt kezdeményezés e hálózat kijelölésére. A bioszféra-rezervátumok esetében szükséges a jogi minõsítés korszerûsítése, az elmaradt magterületek kijelölése. Mind a meglévõ rezervátumokat, mind az esetlegesen új területként javasoltakat egységes jogszabály szerint, frissített ingatlan-nyilvántartással szükséges megjelentetni. Fontos továbbá, hogy a bioszféra rezervátumok kezelésében a Sevillai határozat elõírásai érvényesüljenek. 5.3.2.4. A védett természeti területek védettségi szintjének helyreállítása

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes